Babelscape/SREDFM huggingface dataset:
Πανελλήνιο Πρωτάθλημα Ενόργανης Γυμναστικής 2018

Το Πανελλήνιο Πρωτάθλημα Ενόργανης Γυμναστικής 2018 ήταν η 48η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 19 έως και την Κυριακή 20 Μαΐου του 2018. Συμμετείχαν 100 αθλητές (27 άνδρες, 35 γυναίκες, 16 έφηβοι, 22 νεανίδες).

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Γ.Ο. Πάτρας και στις γυναίκες ο Α.Π.Σ. Ορφέας Καλαμαριάς.
Wasted Years

To "Wasted Years" είναι ένα τραγούδι του βρετανικού heavy metal συγκροτήματος Iron Maiden, το οποίο συμπεριλήφθηκε στον έκτο δίσκο τους, "Somewhere in Time" (1986). Τον Σεπτέμβριο του ίδιου έτους κυκλοφόρησε και ως single, το πρώτο από τον παραπάνω δίσκο. Το single, έφτασε στο νούμερο 11 των ιρλανδικών charts και στο νούμερο 18 των βρετανικών. Μία επανακυκλοφορία του, μαζί με το Stranger in a Strange Land, του 1990, έφτασε στο νούμερο 9 των βρετανικών. 

Αυτό το τραγούδι είναι το μόνο από τον δίσκο που δεν περιέχει synthesizers. Επίσης, ήταν το πρώτο single, που γράφτηκε εξ ολοκλήρου από τον κιθαρίστα Adrian Smith. Το θέμα του κομματιού έχει να κάνει με την απομόνωση και την πεθυμιά του σπιτικού, πράγματα που βίωναν τα μέλη του σχήματος εκείνη την περίοδο λόγω των περιοδειών. Το κομμάτι είναι γραμμένο σε Μι ελάσσονα. Επίσης, είναι διαθέσιμο και στο δημοφιλές βιντεοπαιχνίδι "Rock Band".
Ανδρέας Κουκουμάς

Ο Ανδρέας Κουκουμάς είναι Ελληνοκύπριος ποιητής, λογοτέχνης και πολιτικός. Διετέλεσε Δήμαρχος Λατσιών και βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ την περίοδο 1991-1996. Ως ποιητής και λογοτέχνης είναι γνωστός με το ψευδώνυμο Άντης Κανάκης.
Λάκης Θεοδούλου

Ο Λάκης Θεοδούλου ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Πάφου εκλεγμένος με το ΑΚΕΛ την περίοδο 1985-1996.
Αντικυκλώνας των Αζόρων

μικρογραφία|295x295εσ|Η θέση και η επιρροή του αντικυκλώνα των Αζόρων στον Ατλαντικό ωκεανό
Ο Αντικυκλώνας των Αζόρων γνωστός και ως Βορειοατλαντικός αντικυκλώνας ή αντικυκλώνας Αζόρων-Βερμουδών αποτελεί μια ημιμόνιμη ζώνη υψηλού βαρομετρικού νοτίως του αρχιπελάγους των Αζόρων στον Ατλαντικό Ωκεανό στην επικράτεια της Ζώνης υποτροπικής σύγκλισης. Επηρεάζει μεγάλες περιοχές της Βόρειας Αφρικής και Νότιας Ευρώπης καθώς σε αυτόν οφείλεται η ξηρότητα της Μεσογείου το καλοκαίρι και της ερήμου Σαχάρας. Το καλοκαίρι επεκτείνεται προς τις Βερμούδες από όπου προκαλεί ένα νοτιοανατολικό ρεύμα θερμού τροπικού ανέμου προς την ανατολική ακτή των ΗΠΑ.

Η παρουσία του επίσης οδηγεί τα ανατολικά ρεύματα αέρα προερχόμενα από την Αφρική προς την Καραϊβική και τις Μπαχάμες, ευνοώντας την εμφάνιση τροπικών κυκλώνων στον Ατλαντικό.
Κωνσταντίνος Αλυσανδράκης

Ο Κωνσταντίνος Αλυσανδράκης (γεν. 27 Αυγούστου 1948 στην Αθήνα) είναι Έλληνας πολιτικός και πρώην ευρωβουλευτής. Από τις 20 Ιουλίου 1999 έως τις 19 Ιουλίου 2004 εκπροσώπησε το Κομμουνιστικό Κόμμα Ελλάδας στο 5ο Ευρωκοινοβούλιο. 

Σπούδασε φυσική στο Πανεπιστήμιο Αθηνών και συνέχισε τις σπουδές του στο πανεπιστήμιο του Μέριλαντ.
Σιβηρικός αντικυκλώνας

μικρογραφία|Χάρτης με την ατμοσφαιρική πίεση. Η κόκκινη περιοχή υποδεικνύει τον Σιβηρικό αντικυκώνα.
Ο Σιβηρικός αντικυκλώνας αποτελεί τη μαζική συγκέντρωση ψυχρού αέρα στην ΒΑ περιοχή της Ευρασίας μεταξύ Σεπτέμβρη και Απρίλιο, συνήθως γύρω από τη λίμνη Βαϊκάλη. Στο κέντρο του κατά τον χειμώνα φτάνει τις χαμηλότερες θερμοκρασίες (<−40 °C), με την ατμοσφαιρική πίεση να ξεπερνά τα 1.040 μιλιμπάρ. Αποτελεί τη μεγαλύτερη ημιμόνιμη συγκέντρωση περιοχών υψηλού βαρομετρικού και είναι υπεύθυνο τόσο για το ρεκόρ χαμηλότερης θερμοκρασίας στο βόρειο ημισφαίριο (−67.8 °C στις 15 Ιανουαρίου 1885) στο Βερχογιάνσκ όσο και της υψηλότερης πίεσης (1083.8 mbar στην Αγκάτα του Κρασνογιάρσκ Κράι στις 31 Δεκεμβρίου 1968). Η ξηρότητα (έλλειψη υετού) και η δριμύτητα του χειμώνα σε μεγάλο μέρος της Σιβηρίας, Μογγολίας και Κίνας οφείλονται επίσης σε αυτόν ενώ επηρεάζει και τη διαμόρφωση των μουσώνων στην ΝΑ Ασία. Επίσης, ο σιβηριανός αέρας είναι κατά κανόνα ψυχρότερος του αρκτικού, δεδομένου ότι η ηπειρωτική βάση πάνω από την οποία διαμορφώνεται εκπέμπει μικρότερο ποσοστό ηλιακού φωτός σε σχέση με τους αρκτικούς πάγους.

Ο αντικυκλώνας της Σιβηρίας συνήθως υφίσταται μεταξύ τελών Αυγούστου και τελών Απριλίου, φτάνοντας στην κορύφωσή του τον χειμώνα. Δημιουργείται στα τέλη του αρκτικού κύκλου λόγω της σύγκλισης στην περιοχή ρευμάτων αέρα που προέρχονται από το εσωτερικό της Ασίας που υπόκεινται σε μια όλο και ισχυρότερη ψύξη όσο ελαττώνεται η διάρκεια της μέρας.
Ευαγγελία Τζαμπάζη

Η Ευαγγελία Τζαμπάζη (5 Οκτωβρίου 1960, Σέρρες) ήταν Ελληνίδα Ευρωβουλευτής με το ΠΑΣΟΚ το διάστημα 2004-09.
Ρήνα Κατσελλή

Η Ρήνα Κατσελλή ήταν Ελληνοκύπρια συγγραφέας και πολιτικός. Διετέλεσε βουλευτής στην Εκλογική Περιφέρεια Κερύνειας εκλεγμένος με το ΔΗΚΟ την περίοδο 1981-1996.
Μπάντα του Ελληνικού Ναυτικού

Η μπάντα παρελαύνει στην [[Σόφια]] της [[Βουλγαρία|Βουλγαρίας]], το 2009.
Η Μπάντα του Ελληνικού Ναυτικού είναι η ελληνική στρατιωτική μπάντα. Η μπάντα ιδρύθηκε το 1880. Η έδρα της μπάντας βρίσκεται στο ναυτικό οχυρό του Βοτανικού στην Αθήνα.

Στα 139 χρόνια ύπαρξής της, η μπάντα έχει εκπροσωπήσει το Πολεμικό Ναυτικό σε μεγάλες κρατικές εκδηλώσεις. Έχει εμφανιστεί στο ραδιόφωνο και την τηλεόραση, ενώ στο ενεργητικό της υπάρχουν και πολλές περιοδείες στο εξωτερικό. Η μπάντα συμμετείχε στην τελετή έναρξης των Ολυμπιακών Αγώνων του 1896 και των Ολυμπιακών Αγώνων του 2004. Επίσης έχει συμμετάσχει σε διάφορα φεστιβάλ για στρατιωτικές μπάντες στην Ευρώπη. Επικεφαλής και αρχιμουσικός της μπάντας είναι ο Γιώργος Τσιλιμπάρης.
Φαρούκ Καντούμι

Ο Φαρούκ Καντούμι (Farouk al-Kaddoumi ή Faruq al-Qaddumi; Αραβικά:: فاروق القدومي‎; γεν. Jinsafut, Nablus, 18 Αυγούστου 1931) γνωστός και ως Abu al-Lutf, είναι Παλαιστίνιος πολιτικός, από το 2009 γενικός γραμματέας της πολιτικο-στρατιωτικής οργάνωσης Φατάχ - (Fatah - Palestinian National Liberation Movement) και από το 2004 – 2009 πρόεδρος του κεντρικού της συμβουλίου και του πολιτικού τμήματος της PLO. Στην αρχή της δεκαετίας του ’50 ο Καντούμι εργάσθηκε στη Σαουδική Αραβία και αργότερα μετακόμισε στην Αίγυπτο, σπουδάζοντας οικονομικές και πολιτικές επιστήμες στο Πανεπιστήμιο του Καΐρου, την ίδια δε εποχή εντάχθηκε στο κόμμα «Μπάαθ». Ως φοιτητής ακόμη (1958) οργανώθηκε στον αγώνα για την απελευθέρωση της Παλαιστίνης, μαζί με τον Γιάσερ Αραφάτ και άλλους, δημιουργώντας τελικά τη Φατάχ (1965). Στα τέλη της δεκαετίας του ’60 εξελίχθηκε σε ηγετική φυσιογνωμία της PLO και από το 1973 τέθηκε επικεφαλής του πολιτικού της τμήματος που έδρευε στη Βηρυτό του Λιβάνου. Αφού προηγουμένως μετείχε σε κίνηση αμφισβήτησης του Αραφάτ (1983) ακολούθως διορίσθηκε μέλος του κεντρικού συμβουλίου της Φατάχ και εγκαταστάθηκε στην Τύνιδα, όπου είχε μεταφερθεί το αρχηγείο της PLO, μετά την αποχώρηση από το Λίβανο. Από το ξεκίνημα της δεκαετίας του ’90 ήταν επικεφαλής του πολιτικού τμήματος της οργάνωσης. Διαφώνησε με τη συμφωνία του Όσλο (1993) θεωρώντας την προδοτική και αρνήθηκε να συμμετάσχει στη σύνθεση της Παλαιστινιακής Αρχής (PNA). Εναντιώθηκε σε κάθε απόπειρα προσέγγισης του Ισραήλ, για το οποίο δεν αναγνώριζε δικαίωμα ύπαρξης. Μετά το θάνατο του Αραφάτ (2004) τον διαδέχθηκε στην προεδρία της Φατάχ. Αμφισβητώντας τις πολιτικές εξουσίες της PNA, ήρθε σε ρήξη με τον πρόεδρό της Μαχμούτ Αμπάς.
Πρωθυπουργός των Μπαχαμών

Ο Πρωθυπουργός των Μπαχαμών είναι ο αρχηγός της κυβέρνησης των Μπαχαμών . Σημερινός πρωθυπουργός είναι ο Χιούμπερτ Μίνις. Ο Μίνις, ως ηγέτης του κυβερνώντος Ελεύθερου Εθνικού Κινήματος (FNM), ορκίστηκε ως πρωθυπουργός στις 11 Μαΐου 2017, διαδεχόμενος τον αρχηγό του Προοδευτικού Φιλελεύθερου Κόμματος (PLP) Πέρι Κρίστι . Αυτό ήταν αποτέλεσμα της νίκης του FNM στις γενικές εκλογές που διενεργήθηκαν τον Μάιο του 2017. Ο Πρωθυπουργός διορίζεται επισήμως από τον Γενικό Κυβερνήτη των Μπαχαμών, ο οποίος εκπροσωπεί την Ελισάβετ Β ', Βασίλισσα των Μπαχαμών (αρχηγό κράτους). 

Το ακόλουθο άρθρο περιέχει κατάλογο πρωθυπουργών των Μπαχαμών, από την ίδρυση της θέσης του επικεφαλής υπουργού των Νήσων Μπαχάμα το 1955 μέχρι σήμερα.
Χώρες του Στέμματος του Αγίου Στεφάνου

δεξιά|μικρογραφία|200x200εσ|Χάρτης των Χωρών του Στέμματος του Αγίου Στεφάνου (Ουγγαρία και Κροατία-Σλαβονία)
δεξιά|μικρογραφία|200x200εσ|Οι "χώρες του Στέμματος του Αγίου Στεφάνου" αποτελούνταν από το Βασίλειο της Ουγγαρίας (16) και το Βασίλειο της Κροατίας-Σλαβονίας (17).
Το επίσημο όνομα "Χώρες του Στέμματος του Αγίου Στεφάνου" () όριζε τις Ουγγρικές επικράτειες της Αυστροουγγαρίας σε ολόκληρη τη διάρκεια ύπαρξης της Αυστροουγγαρίας (30 Μαρτίου 1867 - 16 Νοεμβρίου 1918). Μερικές φορές η ένωση είναι γνωστή ως "" ("Αρχιβασίλειο της Ουγγαρίας"). Αυτή η ονομασία προέρχεται από μεσαιωνική λατινική ορολογία. Σύμφωνα με το άρθρο 1 του Κροατοουγγρικού συμβιβασμού του 1868, ο επίσημος ορισμός της επικράτειας ήταν "Κρατική Ένωση του Βασιλείου της Ουγγαρίας και του Τριττού βασιλείου της Κροατίας, Σλαβονίας και Δαλματίας". Οι χώρες του στέμματος του Αγίου Στεφάνου διαιρέθηκαν μετά το τέλος του Α΄ Παγκοσμίου Πολέμου και την διάλυση της Αυστροουγγαρίας. Σήμερα τμήματα των εδαφών της μοναρχίας ανήκουν στις εξής χώρες: Ουγγαρία, Αυστρία, Σερβία, Ρουμανία, Σλοβακία, Κροατία, Πολωνία, Ουκρανία, Σλοβενία, Βοσνία-Ερζεγοβίνη.

Ο όρος είναι διακριτός από τις χώρες του Ουγγρικού Στέμματος, οι οποίες αποτελούσαν μέρος των Χωρών του Στέμματος του Αγίου Στεφάνου.
Πέτρος Στεφάνου

Ο Πέτρος Στεφάνου (γεννήθηκε στις 17 Αυγούστου 1963 στην Ερμούπολη) είναι Ρωμαιοκαθολικός ιεράρχης και Επίσκοπος Σύρου από τις 13 Μαΐου 2014.
Στέλιος Γούτης

Ο Στέλιος Γούτης (Θεσσαλονίκη, 1 Μαρτίου 1944) είναι Έλληνας ηθοποιός και εικαστικός.

Είναι γνωστός ως "Παπα-Τριαντάφυλλος" στη σειρά "Το καφέ της Χαράς".

Σπούδασε στη Δραματική Σχολή Αθηνών του Γιώργου Θεοδοσιάδη.

Έχει συμμετάσχει τόσο στην τηλεόραση, όσο και στον κινηματογράφο.
Μπιρτβίσι

Το Μπιρτβίσι ( ) είναι ένα ερειπωμένο μεσαιωνικό φρούριο που χτίστηκε μεταξύ των ασβεστολιθικών βράχων στο φαράγγι του ποταμού Αλγκέτι. Υπάγεται στο Δήμο Τετριτσκάρο, στο μχάρε Κβέμο Κάρτλι της Γεωργίας. Βρίσκεται δίπλα στον Εθνικό Δρυμό του Αλγκέτι, νοτιοδυτικά της Τιφλίδας.
Έγκαν Μπερνάλ

Ο Έγκαν Μπερνάλ (Egan Arley Bernal Gómez, γεννηθείς στις 13 Ιανουαρίου 1997) είναι Κολομβιανός ποδηλάτης, μέλος της ομάδας UCI WorldTeam SKY. Το 2019 κέρδισε τον Γύρο της Γαλλίας και έγινε το πρώτο πρόσωπο από την Λατινική Αμερική που κέρδισε τον αγώνα.
Άραβες στην Ελλάδα

Οι Άραβες στην Ελλάδα () αναφέρονται στους ανθρώπους Αραβικών χωρών, κυρίως από χώρες όπως ο Λίβανος, η Συρία, τα Παλαιστινιακά Εδάφη, το Ιράκ και η Ιορδανία. Αρκετοί από τους Άραβες με καταγωγή από αυτές τις χώρες είναι χριστιανοί. Μικρότερες κοινότητες Αραβοελλήνων προέρχονται από την Αίγυπτο, την Αλγερία, την Τυνησία, το Μαρόκο, τη Λιβύη και το Σουδάν. Οι Άραβες της Ελλάδας κατάγονται από Κόπτες, Βέρβερους, Σύριους και Κούρδους, οι οποίοι μπερδεύονται συχνά με τους Άραβες. Στην Ελλάδα ζουν 30.800 Άραβες. Στην Ελλάδα ζουν πολλοί Αιγύπτιοι, Λίβυοι, Ιρακινοί και Λιβανέζοι. Επίσης, στην Ελλάδα ζουν αρκετοί Σύριοι, Παλαιστίνιοι, Ιορδανοί, Μαροκινοί, Αλγερινοί και Τυνήσιοι. Οι περισσότεροι Άραβες της Ελλάδας ζουν στην Αθήνα και τη Θεσσαλονίκη. Ωστόσο, μπορούν να βρεθούν σε όλα τα μέρη της χώρας.

Επιπλέον, στην Ελλάδα φιλοξενούνται Άραβες πρόσφυγες (π.χ. πρόσφυγες του Συριακού εμφυλίου πολέμου) ή παράνομοι μετανάστες που θέλουν να μεταναστεύσουν σε κάποια χώρα της δυτικής Ευρώπης.
Σουλεϊμάν ιμπν Κουτουλμίς

Ο Σουλεϊμάν Α΄ ιμπν Κουτουλμίς (πέθανε το 1086) ίδρυσε ένα ανεξάρτητο Σελτζουκικό κράτος στην Ανατολή και κυβέρνησε σαν ο πρώτος Σουλτάνος του Ρουμ (1077 - 1086).
Ο Σουλεϊμάν ιμπν Κουτουλμίς ήταν γιος του Κουτουλμίς, που είχε έρθει σε σύγκρουση με τον εξάδελφό του Αλπ Αρσλάν για τον θρόνο της Μεγάλης Αυτοκρατορίας των Σελτζούκων. Με τον θάνατο του πατέρα του (1064) ο Σουλεϊμάν δραπέτευσε με τους τρεις αδελφούς του στην οροσειρά τού Ταύρου, στα σύνορα της αυτοκρατορίας μαζί με φυλές Τουρκομάνων. Ο Αλπ Αρσλάν απάντησε με μία σειρά από επιδρομές, στις οποίες σκοτώθηκαν όλα τα αδέλφια τού Σουλεϊμάν, επέζησε μόνο ο ίδιος ο Σουλεϊμάν και έγινε αρχηγός των Τουρκομάνων.
Πρωθυπουργός της Μαλαισίας

Ο Πρωθυπουργός της Μαλαισίας (μαλαισιανά: Perdana Menteri Malaysia) είναι ο αρχηγός της κυβέρνησης και το ανώτατο πολιτικό αξίωμα στη Μαλαισία. Ο Yang di-Pertuan Agong διορίζει ένα μέλος του Κοινοβουλίου (MP) , το οποίο απολαμβάνει της εμπιστοσύνης της Βουλής και συνήθως είναι ο επικεφαλής του κόμματος που έχει τις περισσότερες έδρες στο Κοινοβούλιο έπειτα από τις γενικές εκλογές. Ο πρωθυπουργός προεδρεύει του υπουργικού συμβουλίου και είναι ντε φάκτο εκτελεστική αρχή της κυβέρνησης.

Έπειτα από τη δημιουργία της Μαλαισίας στις 16 Σεπτεμβρίου 1963, ο Τουνκού Αμπντούλ Ραχμάν, επικεφαλής υπουργός της Ομοσπονδίας της Μαλαίας, έγινε πρωθυπουργός της Μαλαισίας. Από την ανεξαρτησία ως και τις γενικές εκλογές του 2018, ο πρωθυπουργός προερχόταν πάντοτε από το κόμμα Barisan Nasional (προηγούμενα Κόμμα Συνασπισμού). Έπειτα από τις εκλογές του 2018 ο Μαχαθίρ Μοχάμαντ ανέλαβε καθήκοντα στις 10 Μαΐου 2018, ως ο πρώτος πρωθυπουργός από τον συνασπισμό της αντιπολίτευσης, Pakatan Harapan (PH) και ο πρώτος που υπηρέτησε στο αξίωμα με δύο διαφορετικά κόμματα σε διαφορετικές χρονικές περιόδους.

Στις 11 Ιουνίου 2018 ο Μαχαθίρ δήλωσε έτοιμος να παραμείνει στην πρωθυπουργία για περισσότερο από δύο χρόνια αν ο κόσμος το επιθυμούσε.
Ιερά Μονή Παναγίας Μολυβδοσκέπαστης

Η Ιερά Μονή Παναγίας Μολυβδοσκέπαστης είναι βυζαντινό μοναστήρι, που βρίσκεται δίπλα στα ελληνοαλβανικά σύνορα, 20χιλ. από την Κόνιτσα. Το προσωνύμιό της ("Μολυβδοσκέπαστη") οφείλεται στο γεγονός ότι η στέγη του καθολικού της ήταν σκεπασμένη με φύλλα μολύβδου. Είναι ανδρικό μοναστήρι και εορτάζει το Δεκαπενταύγουστο. Η μονή είναι χτισμένη κοντά στο σημείο όπου ενώνεται ο ποταμός Αώος με τον Σαραντάπορο, 400 μ. από την ελληνοαλβανική μεθόριο.
Κούρδοι στην Ελλάδα

Οι Κούρδοι στην Ελλάδα (σοράνι: کوردێن یەونانستانـێ, κουρμαντζί: Kurdên li Yewnanîstanê) είναι άνθρωποι κουρδικής καταγωγής που ζουν στην Ελλάδα.Συγκεντρώνονται στην Αττική,στην Θεσσαλονίκη και στην Πάτρα στις οποίες υπάρχουν κουρδικές κοινότητες και οργανώσεις.

Οι περισσότεροι Κούρδοι της Ελλάδας έχουν έρθει στην Ελλάδα λόγω πολέμου και δίωξης στις πατρίδες τους. Κατά την διάρκεια της δεκαετίας του 1990, οι Κούρδοι που ζήτησαν άσυλο στην Ελλάδα ήταν κυρίως Ιρακινοί και σε μικρότερο βαθμό Κούρδοι της Τουρκίας,της Συρίας και του Ιράν. Στα τελευταία χρόνια της δεκαετίας του 1990, 43.759 Κούρδοι μπήκαν σε ελληνικό έδαφος (40.932 από το Ιράκ και 2.827 από τη Τουρκία). Από αυτούς μόνο οι 9.797 ζήτησαν άσυλο στην Ελλάδα.

Οι κοινωνικές σχέσεις Ελλήνων και Κούρδων είναι καλές. Η ερευνήτρια Ασπασία Παπαδοπούλου ισχυρίζεται ότι ο λόγος για τις καλές σχέσεις είναι ότι πολλοί Έλληνες κατάγονται επίσης από πρόσφυγες που ζούσαν σε περιοχές που παλαιότερα είχαν σημαντική ελληνική παρουσία (π.χ. Μικρασιατική Καταστροφή). Σε μια συνέντευξη για το κουρδικό ειδησεογραφικό κανάλι Kurdistan 24, ο Έλληνας υπουργός μετανάστευσης Ιωάννης Μουζάλας δήλωσε ότι οι Έλληνες και οι Κούρδοι της Ελλάδας έχουν εξαιρετικούς δεσμούς. Οι Κούρδοι της Ελλάδας διοργανώνουν φιλοκουρδικές διαδηλώσεις και λειτουργούν διάφορα κουρδικά πολιτιστικά κέντρα σε όλη την επικράτεια. Κατά την διάρκεια της δεκαετίας του 1990, η Τουρκία κατηγορούσε συχνά την Ελλάδα ότι παρείχε προστασία σε Κούρδους επαναστάτες του Εργατικού Κόμματος του Κουρδιστάν.
Χαμζά μπιν Λάντεν

Ο Χαμζά μπιν Λάντεν ("Hamza bin Osama bin Mohammed bin Awad bin Laden" ; αραβικά : حمزة بن أسامة بن محمد بن عوض بن لادن‎ ; γεννήθηκε το 1989 και πέθανε μεταξύ 2017 και 2019) ήταν γιος του Οσάμα μπιν Λάντεν. Ο πατέρας του, όπως και ο αδερφός του Καλίντ, σκοτώθηκαν κατά την επιχείρηση 2011 Navy SEAL.
Jump in the Fire

To " Jump in the Fire" είναι ένα τραγούδι του αμερικανικού thrash metal συγκροτήματος Metallica, το οποίο συμπεριλήφθηκε στον ντεμπούτο δίσκο τους "Kill 'Em All", του 1983. Την επόμενη χρονιά κυκλοφόρησε και ως single, το δεύτερο, γενικότερα, του συγκροτήματος αλλά και του δίσκου αυτού. Είχε κυκλοφορήσει, μαζί με το "Phantom Lord" και το "Seek & Destroy", σε live εκτελέσεις, οι οποίες όμως πραγματικά δεν ήταν Live, αλλά το ίδιο το συγκρότημα είχε προσθέσει ιαχές κοινού. 

Αυτό το κομμάτι είναι ένα από τα πρώτα κομμάτια που συνέθεσαν οι Metallica, μαζί με το "No Remorse" και το "Hit the Lights", τα οποία είχαν συμπεριληφθεί στο ακυκλοφόρητο πρώτο τους demo "Ron McGovney's '82 Garage". Τους στίχους του κομματιού τους είχε γράψει ο τότε 16χρονος Dave Mustaine και αφορούσαν το σεξ, οπότε μαζί με τους James Hetfield και Lars Ulrich, το δούλεψαν ξανά. Με τον τελευταίο να λέει ότι είχαν γράψει το κομμάτι εμπνευσμένοι από το πολύ δημοφιλές "Run to the Hills" των Iron Maiden. 

Το κομμάτι παίζεται περιστασιακά σε live εμφανίσεις των Metallica, με τη διαφορά ότι από το καθιερωμένο κούρδισμα, το παίζουν έναν τόνο κάτω. Το εξώφυλλο της πρώτης κυκλοφορίας αναπαριστά έναν δαίμονα, ο οποίος είχε εμπνευστεί από το μυθιστόρημα "The Devils of D-Day" , του 1978. Το 2009, η εικονιζόμενη φιγούρα έγινε παιχνίδι, που κυκλοφόρησε από τη MediCom Toy Inc., με αρχική τιμή στα 99.99$. Με ύψος περίπου 30 εκατοστά, πουλήθηκε αποκλειστικά online, με άκρως περιορισμένη διαθεσιμότητα, αφού φτιάχτηκαν μόλις 1000 κομμάτια.
Αμπντουλάχ του Παχάνγκ

Ο Αμπντουλάχ του Παχάνγκ (Al-Sultan Abdullah Ri’ayatuddin Al-Mustafa Billah Shah ibni Almarhum Sultan Haji Ahmad Shah Al-Musta’in Billah (Jawi: السلطان عبدالله رعاية 
الدين المصطفى بالله شاه الحاج ابن المرحوم سلطان حاج احمد شاه المستعين بالله) (γεννηθείς στις 30 Ιουλίου 1959) είναι ο 16ος Yang di-Pertuan Agong (αρχηγός κράτους) της Μαλαισίας και ο 6ος Σουλτάνος του Παχάνγκ. Ανακηρύχθηκε Σουλτάνος στις 15 Ιανουαρίου 2019, διαδεχόμενος τον πατέρα του, Σουλτάνο Αχμάντ Σαχ, ο οποίος αποφασίστηκε να παραιτηθεί του θρόνου στη διάρκεια σύσκεψης του Βασιλικού Συμβουλίου στις 11 Ιανουαρίου.

Στις 24 Ιανουαρίου 2019 εξελέγη ως ο 16ος Yang di-Pertuan Agong της Μαλαισίας. Ορκίστηκε και ανέλαβε καθήκοντα στις 31 Ιανουαρίου και ενθρονίστηκε στις 30 Ιουλίου. Ήταν επίσης μέλος του Συμβουλίου της ΦΙΦΑ από το 2015 ως το 2019.
Κώστας Ηλιάδης

Ο Κώστας Ηλιάδης είναι Ελληνοκύπριος πολιτικός. Διετέλεσε Υπουργός Άμυνας και βουλευτής στην Εκλογική Περιφέρεια Λάρνακας εκλεγμένος με το ΔΗΚΟ.
Οδυσσέας Δημητρίου

Ο Οδυσσέας Δημητρίου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με το ΔΗΚΟ.
Μιχάλης Τρεμόπουλος

Ο Μιχάλης Τρεμόπουλος (Σέρρες, 3 Μαρτίου 1958) είναι Έλληνας δικηγόρος, δημοσιογράφος, συγγραφέας και πολιτικός. Ήταν ευρωβουλευτής στην ομάδα των Πράσινων από τον Ιούνιο του 2009 μέχρι τον Φεβρουάριο του 2012, ανάμεσα στα 15 πιο παραγωγικά μέλη του ευρωκοινοβουλίου.

Σπούδασε νομικά στο Αριστοτέλειο Πανεπιστήμιο Θεσσαλονίκης και έκανε μεταπτυχιακές σπουδές στην κοινωνική οικολογία στο Ινστιτούτο Κοινωνικής Οικολογίας (Γκόνταρντ, Βερμόντ, ΗΠΑ), με ιδρυτή τον Μάρεϊ Μπούκτσιν. 

Συνεργάστηκε με τηλεοπτικά κανάλια, ραδιοφωνικούς σταθμούς και εφημερίδες. Έχει εκδώσει βιβλία τοπικής ιστορίας, κοινωνικού και οικολογικού περιεχομένου. Διετέλεσε αρχισυντάκτης περιοδικών τοπικής ιστορίας. 

Σήμερα είναι ιδρυτικό μέλος των Πράσινων και Δημοτικός Σύμβουλος Θεσσαλονίκης με την "Οικολογία-Αλληλεγγύη" (2019-). 

Ως ευρωβουλευτής ήταν αντιπρόεδρος της Επιτροπής Περιφερειακής Ανάπτυξης του ευρωκοινοβουλίου (2009-12) και μέλος της Επιτροπής Περιβάλλοντος, Δημόσιας Υγείας και ασφάλειας Τροφίμων. Διετέλεσε μέλος της μόνιμης Αντιπροσωπείας του Ευρωπαϊκού Κοινοβουλίου για τις σχέσεις με την Αλβανία, τη Βοσνία-Ερζεγοβίνη, τη Σερβία, το Μαυροβούνιο και το Κοσσυφοπέδιο. Ο μοναδικός που παραιτήθηκε στο μέσον της θητείας, λόγω εναλλαγής. 

Διετέλεσε νομαρχιακός σύμβουλος Θεσσαλονίκης και περιφερειακός σύμβουλος Κ. Μακεδονίας με την “Οικολογία – Αλληλεγγύη” (1998-2016), ιδρυτικό μέλος των Οικολόγων Εναλλακτικών (1989-1991), των Οικολόγων Πράσινων (2002-2016) και των Πράσινων.

Έχει οικολογική και ανθρωπιστική δράση από το 1975, με ενεργό εμπλοκή στην ίδρυση, τη διοίκηση και τις δράσεις σημαντικών οργανώσεων, όπως της Ένωσης για την Ποιότητα της Ζωής – Ε.ΠΟΙ.ΖΩ. Θεσσαλονίκης (πρόεδρος 1978-82), της Οικολογικής Κίνησης Θεσσαλονίκης (ιδρυτικό μέλος, 1982), του Κέντρου Πληροφόρησης και Τεκμηρίωσης για τον ρατσισμό, την οικολογία, την ειρήνη και τη μη βία «Αντιγόνη» (ιδρυτικό μέλος, 1993), οργανώσεων κοινωνικής και αλληλέγγυας οικονομίας κ.α.

Έχει συμβάλλει σε σημαντικούς αγώνες και δικαστικές νίκες υπέρ του συλλογικού συμφέροντος, της διαφάνειας, των δικαιωμάτων, του περιβάλλοντος και της ποιότητας ζωής.
Δεν λυπόμαστε την νεολαία μας

To Δεν λυπόμαστε την νεολαία μας (πρωτότυπος τίτλος: "わが青春に悔なし", Χέπμπορν: "Waga seishun ni kuinashi") είναι ιαπωνική ταινία του 1946 σε σκηνοθεσία Ακίρα Κουροσάουα.

Το πρώτο φιλμ που ο Κουροσάουα γύρισε μετά τον πόλεμο, η ταινία έχει σαν θέμα την ιστορία της Ιαπωνίας από τη δεκαετία του '30 ως το 1946. Η ταινία βασίζεται στην "πτώση του Τακικάβα", γεγονός που έλαβε χώρα το 1933 όταν ένας καθηγητής αναγκάσθηκε από την κυβέρνηση να παραιτηθεί εξ αιτίας των πολιτικών απόψεών του, επειδή φαινόταν να υποστηρίζει την Αριστερά και τα κινήματα των φοιτητών.
Δημήτριος Διαμαντίδης

Ο Δημήτριος Διαμαντίδης (1871 - 1926) ήταν Έλληνας πολιτικός μηχανικός και πολιτικός.
Φιλελεύθερο Προσφυγικό Κόμμα

Το Φιλελεύθερο Προσφυγικό Κόμμα ήταν πολιτικό κόμμα στην Ελλάδα. Έδρασε κατά το δεύτερο μισό της δεκαετίας του 1920.
Qatar Athletic Super Grand Prix

Το Qatar Athletic Super Grand Prix είναι ένα ετήσιο μίτινγκ στίβου, που διεξάγεται στο Στάδιο Σουχέιν μπιν Χαμάντ στη Ντόχα του Κατάρ. Παλιά ήταν ένα από τα 5 μίτινγκ του IAAF Super Grand Prix, τώρα είναι ένα από τα 14 μίτινγκ του IAAF Diamond League. Διοργανώθηκε πρώτη φορά το 1997. Το 2019, το μίτινγκ μεταφέρθηκε στο Διεθνές Στάδιο Καλίφα.
Χρήστος Ζαχαράκις

Ο Χρήστος Ζαχαράκις (28 Ιουλίου 1939) είναι Έλληνας διπλωμάτης και πολιτικός. Στα χρόνια της Μεταπολίτευσης, υπηρέτησε σε κρίσιμες θέσεις, επί κυβερνήσεων τόσο του ΠΑΣΟΚ όσο και της ΝΔ: πρέσβης στην Λευκωσία, την Ουάσινγκτον και το Λονδίνο, γενικός γραμματέας του Υπουργείου Εξωτερικών και μόνιμος αντιπρόσωπος της Ελλάδας στον ΟΗΕ. Από το 1999 έως το 2004 διατέλεσε ευρωβουλευτής της ΝΔ.

Είναι κυρίως γνωστός για τις πολύ σκληρές θέσεις του στα ελληνοτουρκικά και το Κυπριακό, καθώς και για την λόγια, «καθαρευουσιάνικη» γλώσσα που χρησιμοποιούσε, για την οποία τον πείραζε ο Ανδρέας Παπανδρέου, ο οποίος όμως τον εκτιμούσε ιδιαίτερα.
Κουτουλμίς

Ο Κουτουλμίς ήταν Τούρκος πρίγκιπας, που έζησε τον 11ο αιώνα και ήταν μέλος του Οίκου των Σελτζούκων. Ο γιος του Σουλεϊμάν ιμπν Κουτουλμίς ίδρυσε το Σουλτανάτο του Ρουμ. Ο Κουτουλμίς ήταν γιος του Αρσλάν Ισραήλ και εξάδελφος του Τογκρούλ-Μπεγκ. Όταν βρισκόταν στην υπηρεσία του Τογκρούλ-Μπεγκ, έπαιξε σημαντικό ρόλο στις κατακτήσεις των Σελτζούκων, νικώντας τους Βυζαντινούς (1046). Υποστήριξε την επανάσταση εναντίον του Τογκρούλ και στη "μάχη του Ντάμγκαν" (1063) αμφισβήτησε την διαδοχή του θρόνου από τον ανιψιό εκείνου Αλπ Αρσλάν. 

Ο ιστορικός Αλι Ιμπν Αλ-Άτιρ (1160 - 1233) αναφέρει ότι ο Κουτουλμίς ήταν μεγάλος γνώστης της αστρολογίας. Ο γιος του Σουλεϊμάν αναγνωρίστηκε σουλτάνος του Ρουμ από τον Μαλίκ Σαχ Α΄ σουλτάνο των Σελτζούκων (1084). Το όνομα "Κουτουλμίς" ήταν ένα σπάνιο Τουρκικό όνομα· από τότε καθιερώθηκε για να τιμήσει την μνήμη του.
Harvester of Sorrow

Το "Harvester of Sorrow" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον τέταρτο δίσκο τους, "...And Justice for All", του 1988. Την ίδια χρονιά κυκλοφόρησε και ως single, το πρώτο από τα συνολικά τρία αυτού του δίσκου. Το single σημείωσε εισπρακτική επιτυχία, φτάνοντας στο νούμερο 11 των ισπανικών charts και στο νούμερο 19 των ιρλανδικών. Ενώ στα βρετανικά charts, έφτασε έως και το νούμερο 20. Το κομμάτι, επίσης, έχει υποστεί διασκευές, με τη δημοφιλέστερη ίσως αυτή των Apocalyptica.
Βασίλης Μπράβος

Ο Βασίλης Μπράβος (1912-24 Δεκεμβρίου 1947) ήταν Έλληνας κομμουνιστής.

Γεννήθηκε το 1912 στο Μελιγαλά της Μεσσηνίας. Έγινε στέλεχος του ΚΚΕ και τον καιρό της κατοχής του ΕΛΑΣ και της ΟΠΛΑ. Διετέλεσε λαϊκός επίτροπος στο ανταρτοδικείο που δίκασε το δωσίλογο δήμαρχο Καλαμάτας το Σεπτέμβριο του 1944 και, μαζί με τον επίσης δικηγόρο Γιάννη Καραμούζη, επικεφαλής της επιτροπής που οργάνωσε τις εκτελέσεις μετά τη μάχη του Μελιγαλά. Το 1945 στάλθηκε από το ΚΚΕ στην Γιουγκοσλαβία και συγκεκριμένα στο Μπούλκες, όπου παρέμεινε ως τον Ιούλιο του 1947, όταν είχε ξεκινήσει ο εμφύλιος. Ως μέλος μιας 15μελούς αποστολής Πελοποννήσιων στελεχών του ΚΚΕ, ανάμεσα στους οποίους και ο Κώστας Κανελλόπουλος, στάλθηκε στην Πελοπόννησο για να αναλάβει πολιτικός επίτροπος της 3ης Μεραρχίας του ΔΣΕ. Μαζί με το Λάκωνα δικηγόρο Γκίκα Φράγκο συνελήφθησαν από τη Χωροφυλακή καθ' οδόν προς την Πελοπόννησο στα Πεντεόρια της Φωκίδας, βασανίστηκαν και αποκεφαλίστηκαν στις 24 Δεκεμβρίου 1947. Την επομένη τα σώματά τους τάφηκαν στην Αγία Ευθυμία Φωκίδας.
Αλεξανδρινή της Πρωσίας

Η Αλεξανδρινή της Πρωσίας ("Alexandrine von Preußen", 23 Φεβρουαρίου 1803 - 21 Απριλίου 1892) ήταν η σύζυγος του Παύλου Φρειδερίκου, Μέγα Δούκα του Μεκλεμβούργου-Σβερίν.
Ρένος Πρέντζας

Ο Ρένος Πρέντζας ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας την περίοδο 1991-1996 εκλεγμένος με την ΕΔΕΚ.
Θάσος Σοφοκλέους

Ο Θάσος Σοφοκλέους είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας την περίοδο 1993-1996 εκλεγμένος με τον ΔΗΣΥ.
Φρούριο του Αβρανλό

Το Φρούριο του Αβρανλό ( ) είναι μεγαλιθική κατασκευή που βρίσκεται 0,5 χιλιόμετρο βορειοδυτικά του ομώνυμου χωριού, στο Δήμο Τσάλκα του μχάρε Κβέμο Κάρτλι της Γεωργίας. Πρόκειται για Κυκλώπεια οχύρωση που χτίστηκε με τεχνική ξερολιθιάς κατά το τελευταίο τέταρτο της 1ης χιλιετίας π.Χ. Βρίσκεται στην αριστερή όχθη του ποταμού Κτσία, σε υψόμετρο 1640 μ. από την επιφάνεια της θάλασσας.
Ελένη Κρίτα

Η Ελένη Κρίτα είναι Ελληνίδα ηθοποιός.
Κίμων Παναγίδης

Ο Κίμων Παναγίδης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΔΗΚΟ την περίοδο 1976-1996.
ΦΚ Πετροκούμπ Χιντσέστι

Η ΦΚ Πετροκούμπ Χιντσέστι είναι ποδοσφαιρική ομάδα της Μολδαβίας από την πόλη Χιντσέστι. Συμμετέχει στο Πρωτάθλημα ποδοσφαίρου Μολδαβίας. Ιδρύθηκε το 1994. Έδρα της ομάδας είναι το Δημοτικό Στάδιο Χιντσέστι χωρητικότητας 1000 θεατών.
Κατηγορία:Ποδοσφαιρικές ομάδες Μολδαβίας
ΦΚ Κάουνο Ζαλγκίρις

Η ΦΚ Κάουνο Ζαλγκίρις είναι μια λιθουανική ποδοσφαιρική ομάδα από το Κάουνας. Ιδρύθηκε το 2004. Χρώματα της ομάδας είναι το πράσινο και άσπρο. Η ομάδα αγωνίζεται στο Ντάριους και Γκιρένας Στάτιουμ, χωρητικότητας 15315 θέσεων.
Ευστάθιος Ευσταθίου

Ο Ευστάθιος Ευσταθίου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας την περίοδο 1985-1996 εκλεγμένος με την ΕΔΕΚ.
Μύλοι Αλλατίνη

μικρογραφία|284x284εσ|Εγκαταλελειμμένη καμινάδα του εργοστασίου "Αλλατίνη"Οι Μύλοι Αλλατίνη είναι από τα ιστορικότερα κτίρια της Θεσσαλονίκης. Βρίσκονται επί της Λεωφόρου Γεωργίου Παπανδρέου και χρονολογούνται από το 1890. Άνηκαν στην ιταλο-εβραϊκή οικογένεια Allatini και σχεδιάστηκαν από τον Ιταλό αρχιτέκτονα, Βιταλιάνο Ποζέλι. Ο ίδιος σχεδίασε και τη Βίλλα Αλλατίνι, το 1898. η οποία προοριζόταν αρχικά για κατοικία, αλλά στέγασε τα γραφεία Διοίκησης. Στα 1883, οι αδελφοί Αλλατίνη «έστησαν» τον περίφημο «Kυλινδρόμυλο Αλλατίνη», με πρωτοβουλία του διακεκριμένου γιατρού, Μωυσή Αλλατίνη, που έφτασε από την Φλωρεντία (λίγο αργότερα ιδρύεται και το κεραμοποιείο Αλλατίνη). Στο σημείο υπήρχε ήδη από το 1854 ένας γαλλικός ατμόμυλος, που ανήκε στον Darblay de Corblay και στο κτίριο αυτό εγκαταστάθηκε ο πρώτος κυλινδρόμυλος.

Το 1898, ο Μύλος καταστράφηκε ολοσχερώς από πυρκαγιά και ξαναχτίστηκε μεγαλύτερος, στην ίδια θέση, σε σχέδια του Ιταλού αρχιτέκτονα Βιταλιάνο Ποζέλι. Τον Σεπτέμβριο του 1900, εγκαινιάστηκαν οι νέοι Μύλοι, που παρέμειναν σε λειτουργία μέχρι τη δεκαετία του ’80. Με το ξέσπασμα του ιταλο-τουρκικού πολέμου το φθινόπωρο του 1911, οι Τούρκοι σε αντίποινα έκλεισαν τα γραφεία και τα καταστήματα όλων των Ιταλών υπηκόων και η οικογένεια Αλλατίνη έφυγε τότε στην Ιταλία.
Το 1951 ο αλευρόμυλος κάηκε και πάλι ολοσχερώς για αδιευκρίνιστους λόγους, αλλά ξαναχτίστηκε πάνω στα ερείπια του κτιρίου, κρατώντας το εξωτερικό περίβλημα των τούβλινων τοίχων που διασώθηκε, ενώ προστέθηκε ένας ακόμη όροφος (ο πέμπτος). Το 1971, το οικόπεδο των Μύλων Αλλατίνη χαρακτηρίστηκε κοινόχρηστος χώρος πρασίνου, αλλά το ελληνικό δημόσιο δεν προχώρησε στην απαλλοτρίωσή του. 

Το 1991, ολόκληρο το πρώην βιομηχανικό συγκρότημα -τα κτίρια αλλά και το σύνολο του οικοπέδου- αποκτούν τον επίσημο χαρακτηρισμό του ιστορικά διατηρητέου μνημείου. Το 2015, ένα 15χρονο κορίτσι έχασε τη ζωή του πέφτοντας από ύψος τριών μέτρων στο εγκαταλειμμένο κτίριο, καθώς οι ερημωμένοι Μύλοι έγιναν στέκι της νεολαίας, χωρίς όμως να υπάρχουν τα απαραίτητα μέτρα ασφαλείας. Σε εκείνη τη χρονική συγκυρία, μπήκε περίφραξη στον χώρο, ενώ μέχρι στιγμής δεν έχει υπάρξει κάποιο σχέδιο για να αναδειχθεί το σημείο. Οι νέες βιομηχανικές εγκαταστάσεις της εταιρείας Αλλατίνη βρίσκονται στη Σίνδο.
Πρόεδρος της Μάλτας

Ο Πρόεδρος της Μάλτας ( στα μαλτέζικα: "President ta' Malta") είναι ο συνταγματικός αρχηγός κράτους της Μάλτας . Ο Πρόεδρος διορίζεται με ψήφισμα της Βουλής των Αντιπροσώπων της Μάλτας για πενταετή θητεία, κάνοντας όρκο για τη «διαφύλαξη, προστασία και υπεράσπιση» του Συντάγματος. Ο Πρόεδρος της Μάλτας διαμένει επίσης άμεσα ή έμμεσα και στους τρεις κλάδους του κράτους. Είναι μέλος του Κοινοβουλίου και είναι υπεύθυνος για τον διορισμό του δικαστικού σώματος. Η εκτελεστική εξουσία ασκείται κατ' όνομα από τον Πρόεδρο, στην πράξη όμως ασκείται από τον Πρωθυπουργό .
Τζορτζ Βέλλα

Ο Τζορτζ Βέλλα (George William Vella, KUOM KCMG, γεννήθηκε στις 24 Απριλίου 1942) είναι πολιτικός της Μάλτας και ο δέκατος και σημερινός Πρόεδρος της Μάλτας. Υπήρξε υπουργός Εξωτερικών της Μάλτας από το 1996 έως το 1998, υπό τον πρωθυπουργό Άλφρεντ Σαντ και υπό τον πρωθυπουργό Τζόζεφ Μούσκατ από το 2013 έως το 2017. Εκλέχθηκε ως ο μοναδικός υποψήφιος στις έμμεσες προεδρικές εκλογές του 2019 και ορκίστηκε ως ο 10ος Πρόεδρος της Μάλτας στις 4 Απριλίου 2019.
Κοινό των Ευβοιέων

Το Κοινό των Ευβοιέων () ήταν ένα είδος ομοσπονδίας ("κοινόν"), στο οποίο συμμετείχαν οι πόλεις της Ευβοίας στην αρχαία Ελλάδα. Το κοινό υπήρχε από το 3ο αιώνα π.Χ. έως τον 2ο ή 3ο αιώνα μ.Χ. 

Το κοινό αναφέρεται για πρώτη φορά κατά τη βασιλεία του Δημήτριου του Πολιορκητή (βασίλευσε το 294-288 π.Χ.), αλλά δεν αναφέρεται πάλι σε κάποιο σωζόμενο γραπτό μέχρι το 194 π.Χ.. Σύμφωνα με τα νομίσματά του, το κοινό επιβίωσε και κατά την εποχή της Ρωμαϊκής Αυτοκρατορίας, ενδεχομένως ακόμη και μέχρι την διοικητική αναδιοργάνωση του Διοκλητιανού (βασίλεψε το 284-305). Ήταν μια πλήρης ομοσπονδία ("συμπολιτεία") των πόλεων-κρατών, με τη δική της "βουλή" και "εκκλησία του δήμου", ομοσπονδιακούς νόμους, κοινό νόμισμα (ωστόσο οι πόλεις είχαν το δικαίωμα να εκδίδουν δικά τους κέρματα), και είχε δικαίωμα έκδοσης προξενίας. Ο επικεφαλής του κοινού ονομαζόταν ηγεμόνας.
Επαρχιακό Κόμμα

Το Επαρχιακό Κόμμα ήταν ένα πολιτικό κόμμα στην Ελλάδα που συμμετείχε για πρώτη και τελευταία φορά στις εθνικές εκλογές το 1926, όπου έλαβε το 1% των ψήφων και κέρδισε 2 έδρες. Οι εκλογές του 1926 ήταν οι μοναδικές εκλογές στις οποίες συμμετείχε.
Κόμμα Δημοκρατικής Ενώσεως

Η Δημοκρατική Ένωση ή Κόμμα Δημοκρατικής Ενώσεως ήταν Ελληνικό πολιτικό κόμμα. Το κόμμα ιδρύθηκε από τον φιλελεύθερο και δημοκρατικό πολιτικό Αλέξανδρο Παπαναστασίου.
Μιχαήλ ιμπν Σελτζούκ

Ο Μιχαήλ ιμπν Σελτζούκ ήταν Τούρκος οπλαρχηγός που έζησε στις αρχές του 11ου αιώνα, ήταν ένας από τους γιους του Σελτζούκ που έμεινε γνωστός σαν ο γενάρχης της Δυναστείας των Σελτζούκων. Οι εγγονοί του έγιναν Σουλτάνοι της Μεγάλης Αυτοκρατορίας των Σελτζούκων, ο ίδιος ο Σελτζούκ αντίθετα ήταν ένας απλός οπλαρχηγός και αρχηγός της φυλής Κενέκ που ήταν παρακλάδι της μεγάλης Συνομοσπονδίας των Ογούζων Τούρκων. 

Ο Μιχαήλ όπως ο πατέρας του και τα αδέλφια του αρχικά ήταν παγανιστές, ασπάστηκαν το Ισλάμ μετά την εμπλοκή τους σε μάχες με λαούς μη Ισλαμικούς. Ο Μιχαήλ ιμπν Σελτζούκ σκοτώθηκε σε μία από αυτές τις μάχες, το έτος θανάτου του είναι άγνωστο, τοποθετείται στις αρχές του 11ου αιώνα, γύρω στο 1009.
Οι δύο γιοι του Σαγκρί-Μπεγκ (989–1060) και Τογκρούλ-Μπεγκ (990–1063) ήταν οι ιδρυτές της Αυτοκρατορίας των Σελτζούκων.
Σαγκρί-Μπεγκ

Ο Τσαγκρί-Μπεγκ (Τουρκικά : "Abu Suleiman Dawud Chaghri-Beg ibn Mikail", 989 - 1060) ήταν συγκυβερνήτης της Μεγάλης Αυτοκρατορίας των Σελτζούκων την εποχή της δημιουργίας της μαζί με τον αδελφό του Τογκρούλ-Μπεγκ.
Το όνομα του "Σαγκρί" είναι Τουρκικής προέλευσης και μεταφράζεται ως "μικρό γεράκι". Ο Σαγκρί-Μπεγκ ήταν ένας από τους γιους του Μιχαήλ ιμπν Σελτζούκ και εγγονός του Σελτζούκ του γενάρχη της Δυναστείας των Σελτζούκων. 

Η Μεγάλη Αυτοκρατορία των Σελτζούκων δημιουργήθηκε από μία Τουρκική φυλή που την αποτελούσαν Χάζαροι ή Ογούζοι Τούρκοι. Στις αρχές του 11ου αιώνα μετακινήθηκαν κατά μήκος του ποταμού Συρ Ντάρια, δέχτηκαν να γίνουν υποτελείς στο Χανάτο των Καραχανιδών που βρισκόταν στην Υπερωξιανή, στο σημερινό Ουζμπεκιστάν και νότιο Καζακστάν. Μετά την ήττα των Καραχανιδών από τους Γαζναβίδες κέρδισαν την ανεξαρτησία τους.
Ιερά Μονή Παναγίας Ανδρουμπεβίτσης

Η Ιερά Μονή Παναγίας Ανδρουμπεβίτσης, βρίσκεται στο Κάμπο Αβίας, στη δυτική Μάνη. Ανήκει στη Μητρόπολη Γυθείου και Οιτύλου και εορτάζει στις 23 Αυγούστου, ημέρα της Απόδοσης εορτής Κοιμήσεως της Θεοτόκου. Από το 1978 λειτουργεί ως γυναικεία μονή.
Φρούριο του Γκόρι

Το Φρούριο του Γκόρι ( ) είναι μια μεσαιωνική ακρόπολη που είναι χτισμένη σε ένα βραχώδη λόφο στο κέντρο της ομώνυμης πόλης, στο δήμο Γκόρι του μχάρε Σίντα Κάρτλι στη Γεωργία. Πρόκειται για στρατηγικά πλεονεκτική θέση στη συμβολή 3 ποταμών, των Λιάχβι, Μετζούντα και Κύρος.
Πρωθυπουργός της Μάλτας

Ο Πρωθυπουργός της Μάλτας (Μαλτέζικα: Prim Ministru ta' Malta) είναι ο επικεφαλής της κυβέρνησης και του υπουργικού συμβουλίου της Μάλτας.
Σκρλάτιτσα

Η Σκρλάτιτσα ("Škrlatica"), γνωστή και από παλαιά ως "Suhi plaz" (= «Ξηρή χιονοστιβάδα»), είναι βουνό και κορυφή των Ιουλιανών Άλπεων, στη Σλοβενία. Με υψηλότερο σημείο σε υψόμετρο 2.740 μέτρα, είναι η δεύτερη υψηλότερη κορυφή της Σλοβενίας (μετά το Όρος Τρίγκλαβ) και η τρίτη υψηλότερη όλων των Ιουλιανών Άλπεων (μόλις 14 μέτρα χαμηλότερη από το Τζοφ ντι Μοντάζιο). Βρίσκεται σε γεωγραφικές συντεταγμένες πλάτος 46°26′ Βόρειο και μήκος 13°49′ Α.

Το όνομα του βουνού είναι το θηλυκό του σλοβενικού επιθέτου "škrlat", που σημαίνει «πορφυρός», μια αναφορά στην εντυπωσιακή απόχρωση της απότομης βορειοδυτικής πλευράς του στο κοκκινωπό φως του ηλιοβασιλέματος. Το εναλλακτικό όνομα "Suhi plaz" αναφέρεται σε μια συλλογή συντριμμάτων κάτω από την απότομη πλαγιά του Spodnji Rokav.

Η πρώτη καταγεγραμμένη ανάβαση στην κορυφή Σκρλάτιτσα έγινε στις 24 Αυγούστου 1880 από τη νότια πλευρά, από τρεις ορειβάτες: τον Γιούλιους Κούγκυ, τον ορειβατικό οδηγό Αντρέι Κόματς και τον κυνηγό Ματίγια Κραβάνια.
Εκκλησία Ατένι Σιόνι

Η Εκκλησία Ατένι Σιόνι () είναι μια Γεωργιανή Ορθόδοξη εκκλησία του 7ου αιώνα που βρίσκεται στο χωριό Ατένι, περίπου 10 χλμ. νότια της πόλης Γκόρι στη Γεωργία. Η εκκλησία είναι αφιερωμένη στην Κοίμηση της Θεοτόκου. Βρίσκεται σε μια περιοχή της κοιλάδας του ποταμού Τάνα που είναι γνωστή όχι μόνο για τα ιστορικά μνημεία της, αλλά και για τα γραφικά τοπία και το κρασί της.
Κόμμα Προοδευτικής Ενώσεως

Το Κόμμα Προοδευτικής Ενώσεως ήταν Ελληνικό πολιτικό κόμμα της δεκαετίας του 1920 και του 1930.
Ντε-Σεβρ

Οι Ντε-Σεβρ (γαλλικά: "Deux-Sèvres") είναι νομός της νοτιοδυτικής Γαλλίας, στην περιοχή της Νέας Ακουιτανίας. Έλαβε το όνομά του από δύο ποταμούς, τους Σεβρ Νανταίζ, τον τελευταίο μεγάλο παραπόταμο του Λίγηρα, και Σεβρ Νιορταίζ, παράκτιο ποταμό που εκβάλει στον Ατλαντικό Ωκεανό στο επίπεδο του όρμου του Αιγκιγιόν.

Η INSEE και το Ταχυδρομείο του αποδίδουν τον κωδικό 79.

Πριν το 2016 ο νομός Ντε-Σεβρ ανήκε διοικητικά στην περιοχή Πουατού-Σαράντ, η οποία συνενώθηκε με την Ακουιτανία και το Λιμουζέν και πλέον αποτελούν τη νέα διοικητική περιοχή της Νέας Ακουιτανίας.

Οι κάτοικοι των Ντε-Σεβρ ονομάζονται Ντε-Σεβριάν.
Νίκος Αγγελίδης

Ο Νίκος Αγγελίδης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Πατριωτικό Μέτωπο.
Πρωινό mou

Το Πρωινό mou ήταν ο τίτλος ελληνικής πρωινής ψυχαγωγικής τηλεοπτικής εκπομπής που προβλήθηκε από τον τηλεοπτικό σταθμό MEGA από τις 11 Οκτωβρίου 2010 μέχρι τις 27 Ιουνίου 2014. Κατά τη διάρκεια των τριών πρώτων σεζόν παρουσιαστές της εκπομπής υπήρξαν ο Γιώργος Λιάγκας και η Φαίη Σκορδά ενώ την τέταρτη σεζόν την εκπομπή παρουσίασαν ο Πέτρος Κωστόπουλος και η Τζένη Μπαλατσινού. 

Το καλοκαίρι του 2013 μετά τη μεταγραφή των Λιάγκα και Σκορδά στον ANT1 το κανάλι αποφάσισε να συνεχίσει την εκπομπή με κεντρικό παρουσιαστή τον Πέτρο Κωστόπουλο. Ο τίτλος της εκπομπής παρέμεινε ο ίδιος εξαιτίας της καμπάνιας "Mega mou" που έτρεχε το Mega Channel από το 2010 μέχρι το 2014 για την προώθηση των προγραμμάτων του.
Σόλων Ράγκας

Ο Σόλων Ράγκας ήταν Έλληνας Εισαγγελέας του Αρείου Πάγου.
Κίνημα Νορδικής Αντίστασης

μικρογραφία|Το σύμβολο του ΚινήματοςΤο Κίνημα Νορδικής Αντίστασης- NRM (σουηδ.: "Nordiska motståndsrörelsen; NMR", νορβ.: "Nordiske motstandsbevegelsen; NMB", φινλανδ.: "Pohjoismainen Vastarintaliike; PVL", δανικά: "Den nordiske modstandsbevægelse; NMB", ισλανδ.: "Norræna mótstöðuhreyfingin") είναι ακροδεξιά οργάνωση σε Σουηδία, Νορβηγία και Φινλανδία. Είναι επίσης πολιτικό κόμμα στη Σουηδία. Έχει καταγγελθεί ως τρομοκρατική οργάνωση, καθώς τάσσεται κατά της δημοκρατίας.
Φρειδερίκη Βιλελμίνη της Πρωσίας

Η Φρειδερίκη Βιλελμίνη της Πρωσίας ("Friederike Wilhelmine von Preußen", 30 Σεπτεμβρίου 1796 - 1 Ιανουαρίου 1850) ήταν η σύζυγος του Λεοπόλδου Δ΄, Δούκα του Άνχαλτ.
Ουρλιαχτό

Το Ουρλιαχτό (αγγλ. "The Howl") είναι το διασημότερο ποίημα του αμερικανού συγγραφέα Άλλεν Γκίνσμπεργκ. Έκανε πρεμιέρα στις 7 Οκτωβρίου του 1955 στην Σιξ Γκαλερί στο Σαν Φρανσίσκο και είναι αφιερωμένο στον φίλο του Γκίνσμπεργ, τον Καρλ Σολομόν, τον οποίο είχε γνωρίσει σε ψυχιατρική κλινική. Θεωρείται το κατ'εξοχήν ποιητικό έργο της "Γενιάς Μπιτ".
Κατηγορία:Γενιά Μπητ
Κατηγορία:Ποιήματα
Κατηγορία:Αμερικανική λογοτεχνία
Νικόλαος Παπαντωνίου

Ο Νικόλαος Παπαντωνίου (1922 - 9 Αυγούστου 1999) ήταν Έλληνας καθηγητής Αστικού Δικαίου που διετέλεσε υπουργός Δικαιοσύνης.
Hero of the Day

To "Hero of the Day" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον έκτο δίσκο τους, Load (1996). Την ίδια χρονιά κυκλοφόρησε και σε single, το δεύτερο από τον παραπάνω δίσκο. Το single σημείωσε εισπρακτική επιτυχία, φτάνοντας στο νούμερο 1 των αμερικανικών Mainstream Rock του "Billboard". Επίσης, έφτασε στο νούμερο 2 των αυστραλιανών charts, στο νούμερο 3 των φινλανδικών και στο νούμερο 8 των ισπανικών. Στο "Billboard Hot 100", έφτασε έως και το νούμερο 60. 

Για την προώθηση του κομματιού κυκλοφόρησε και video clip. Το single, επίσης, είναι γνωστό, καθότι εκτός από το Hero of the Day, περιελάμβανε και τέσσερα διασκευασμένα τραγούδια των Motörhead, τα οποία ηχογραφήθηκαν ζωντανά, κατά τη διάρκεια των πεντηκοστών γενεθλίων του Lemmy. Και τα τέσσερα αυτά κομμάτια συμπεριλήφθηκαν στον δίσκο τους "Garage Inc.", του 1998.
Ντίνος Κωνσταντίνου

Ο Ντίνος Κωνσταντίνου ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1970-1991.
Άντι Ρίνε

Ο Άντι Ρίνε (φιν. "Antti Juhani Rinne" (3 Νοεμβρίου 1962-) είναι Φινλανδός δικηγόρος και πολιτικός , αρχηγός του Σοσιαλδημοκρατικού Κόμματος από το 2014. Έπειτα από τις 

εκλογές του 2019, ορκίστηκε ως Πρωθυπουργός της Φινλανδίας και παραιτήθηκε από την πρωθυπουργία τον Δεκέμβριο του 2019. Διορίστηκε στην πρωθυπουργία στις 6 Ιουνίου 2019. Προηγουμένως υπηρέτησε ως υπουργός Οικονομικών και αντιπρόεδρος της κυβέρνησης μεταξύ 2014 και 2015 και εκλέγεται βουλευτής από το 2015. Λίγο πριν την πρωθυπουργία, ήταν Πρόεδρος της Βουλής.

Ο Ρίνε σπούδασε νομικά και κατέχει πτυχίο από το Πανεπιστήμιο του Ελσίνκι. Υπηρέτησε ως πρόεδρος της Ένωσης Επαγγελματιών Ιδιωτικού Τομέα (ERTO) από το 2002 ως το 2005, της Ένωσης Μισθωτών Εργαζομένων από το 2005 ως το 2010 και των Συνδικάτων Επαγγελματιών από το 2010 ως το 2014. Ο Ρίνε εξελέγη πρόεδρος του Σοσιαλδημοκρατικού Κόμματος (SDP) στις 9 Μαΐου 2014.

O πρωθυπουργός παραιτήθηκε στις 3 Δεκεμβρίου 2019 έπειτα από την διαφωνία του Κόμματος του Κέντρου (ένα από τα κόμματα που άνηκαν στον κυβερνητικό συνασπισμό) με τον τρόπο που ο Ρίνε χειρίστηκε την απεργία στα ταχυδρομεία και την απόσυρση της εμπιστοσύνης προς το πρόσωπο του πρωθυπουργού. Ο πρόεδρος της χώρας Σάουλι Νιινίστο ζήτησε από τον Ρίνε να παραμείνει υπηρεσιακός πρωθυπουργός ως τον ορισμό αντικαταστάτη. Στις 10 Δεκεμβρίου 2019, η παραίτησή του έγινε και επισήμως δεκτή, ενώ στον πρωθυπουργικό θώκο τον αντικατέστησε η Σάνα Μαρίν, η νεότερη πρωθυπουργός στην Φινλανδία, αλλά και σε όλο τον κόσμο.
King Nothing

Το "King Nothing" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον έκτο δίσκο τους, "Load", του 1996. Το 1997, κυκλοφόρησε και ως single, το τελευταίο από αυτόν τον δίσκο, το οποίο σημείωσε και κάποια εισπρακτική επιτυχία, φτάνοντας στο νούμερο 6 των αμερικανικών Mainstream Rock, του "Billboard", καθώς και στο νούμερο 90 του Hot 100. 

Το single, είχε κυκλοφορήσει μαζί με το τραγούδι Ain't My Bitch, επίσης, ένα δημοφιλές κομμάτι των Metallica. Για την προώθηση του τραγουδιού είχε κυκλοφορήσει και video clip. Το κομμάτι, ακούγεται στη δημοφιλής αμερικανική σειρά του 
HBO, "The Sopranos". Το κομμάτι αφορά έναν άνθρωπο που παρίστανε τον βασιλιά και του οποίου η πτώση έρχεται σιγά σιγά.
Die, Die My Darling

To "Die, Die My Darling" είναι ένα τραγούδι του αμερικανικού punk συγκροτήματος Misfits, το οποίο συμπεριλήφθηκε στον δεύτερο δίσκο τους, "Earth A.D./Wolfs Blood", του 1983. Την ίδια χρονιά κυκλοφόρησε και ως single, από τη δισκογραφική του τραγουδιστή, Danzig, μερικούς μήνες πριν τη διάλυση του σχήματος. 

Ο τίτλος του κομματιού πάρθηκε από την ταινία τρόμου "Fanatic", του 1965, η οποία στις Ηνωμένες Πολιτείες, είχε κυκλοφορήσει ως "Die! Die! My Darling!". Το εξώφυλλο του single, πάρθηκε από εξώφυλλο του κόμικ "Chamber of Chills", και συγκεκριμένα από ένα τεύχος του 1953. Το οπισθόφυλλο, από την άλλη, φτιάχτηκε από τον Pushead. Το κομμάτι κυκλοφόρησε άλλες τρεις φορές, σε δίσκους compilation του σχήματος.
Κόμμα Συντηρητικών Δημοκρατικών

Το Κόμμα Συντηρητικών Δημοκρατικών ήταν Ελληνικό πολιτικό κόμμα, το οποίο έδρασε στη δεκαετία του 1920 και του 1930. Επικεφαλής του κόμματος ήταν ο Ανδρέας Μιχαλακόπουλος.
Εθνικό Ριζοσπαστικό Κόμμα

Το Εθνικό Δημοκρατικό Κόμμα, το οποίο αργότερα μετονομάστηκε σε Εθνικό Ριζοσπαστικό Κόμμα, ήταν Ελληνικό πολιτικό κόμμα το οποίο έδρασε στις δεκαετίες του 1920 και 1930. Επικεφαλής του ήταν ο Γεώργιος Κονδύλης.
Μπούρος Εύβοιας

Ο Μπούρος Εύβοιας είναι οικισμός της νότιας Εύβοιας ο οποίος υπάγεται στον Δήμο Καρύστου. Βρίσκεται 10 χιλιόμετρα νοτιοανατολικά του Αετού, και 13,8 χιλιόμετρα ανατολικά της Καρύστου. Έχει υψόμετρο 5 μ. και πληθυσμό 25 κατοίκους σύμφωνα με την απογραφή του 2011. Έχει ταχυδρομικό κώδικα τον αριθμό 340 01.


Κατηγορία:Χωριά του νομού Εύβοιας
ΑΔ Θέουτα

Η ΑΔ Θέουτα ("Asociación Deportiva Ceuta") ήταν ισπανικός ποδοσφαιρικός σύλλογος με έδρα την αυτόνομη πόλη της Θέουτα. Ιδρύθηκε το 1996 και η τελευταία της σεζόν ήταν το 2011-12 στη Σεγούντα Ντιβισιόν Β, με τους εντός έδρας αγώνες της να διεξάγονται στο Στάδιο Αλφόνσο Μουρούμπε"," χωρητικότητας 6.500 θεατών.
Βασιλική του Έρεντβι

Η Βασιλική του Έρεντβι του Αγίου Γεωργίου () είναι μια Γεωργιανή Ορθόδοξη εκκλησία του 10ου αιώνα που βρίσκεται στον ομώνυμο οικισμό στο μχάρε Σίντα Κάρτλι, στη Νότια Οσσετία, που επί του παρόντος αποτελεί αντικείμενο εδαφικής διαμάχης. Πρόκειται για μία τρίκλιτη βασιλική, η οποία, παρά τις μεταγενέστερες ανακαινίσεις, έχει διατηρήσει σε μεγάλο βαθμό τα αρχικά της αρχιτεκτονικά χαρακτηριστικά. Η εκκλησία είναι εγγεγραμμένη στον κατάλογο με τα Αμετακίνητα Μνημεία Πολιτιστικής Κληρονομιάς της Γεωργίας.
Ντίνα μπιντ Αμπντούλ-Χαμίντ

Η Ντίνα μπιντ Αμπντούλ-Χαμίντ ("Dina bint Abdul-Hamid", 15 Δεκεμβρίου 1928 - 21 Αυγούστου 2019) ήταν η πρώτη σύζυγος του βασιλιά Χουσεΐν της Ιορδανίας.
Ντόσουτζε

Το Ντόσουτζε (σερβικά κυριλλικά: ) είναι χωριό ευρισκόμενο στα βορειοανατολικά του Μαυροβουνίου, εντός του Δήμου του Πλαβ.
Γκούσινιε

Το Γκούσινιε (σερβικά κυριλλικά: , αλβανικά: ) είναι πόλη ευρισκόμενη στα βορειοανατολικά του Μαυροβουνίου, εντός του Δήμου του Πλαβ.
Ώρα Μπουτάν

δεξιά|μικρογραφία|Η BTT σε σχέση με τα γειτονικά κράτη.
Η Ώρα Μπουτάν (BTT) είναι η ζώνη ώρας του Μπουτάν. Βρίσκεται 6 ώρες μπροστά από τη Συντονισμένη Παγκόσμια Ώρα (UTC+6). Το Μπουτάν δεν χρησιμοποιεί τη Θερινή ώρα.
Τζούριτσκα Ριγιέκα

Η Τζούριτσκα Ριγιέκα (σερβικά κυριλλικά: ) είναι χωριό ευρισκόμενο στα βορειοανατολικά του Μαυροβουνίου, εντός του Δήμου του Πλαβ.
Μάσνιτσα

Η Μάσνιτσα (σερβικά κυριλλικά: ) είναι χωριό ευρισκόμενο στα βορειοανατολικά του Μαυροβουνίου, εντός του Δήμου του Πλαβ.
Μαρία Ισαβέλλα της Σαβοΐας-Γένουας

Η Πριγκίπισσα Μαρία Ισαβέλλα της Σαβοΐας-Γένουας ("Principessa Maria Isabella di Savoia-Genova", 23 Ιουνίου 1943 -) είναι το μοναδικό παιδί του Ευγένιου, Δούκα της Γένουας.
Μέτεχ

Το Μέτεχ (σερβικά κυριλλικά: ) είναι χωριό ευρισκόμενο στα βορειοανατολικά του Μαυροβουνίου, εντός του Δήμου του Πλαβ.
Θεόδωρος Ερρίκος Λεκκός

Ο Θεόδωρος Ερρίκος Λεκκός ήταν Έλληνας ζωγράφος. Γεννήθηκε στο Νέο Φάληρο το 1900 από γονείς με καταγωγή από την Τσακωνιά.Σπούδασε στην Ανωτάτη Σχολή Καλών Τεχνών. Δίδαξε καλλιτεχνικά μαθήματα σε σχολεία της Αθήνας και του Πειραιά, μεταξύ αυτών στο Β' Γυμνάσιο Πειραιά που ήταν τότε στη συνοικία Βρυώνη. Άφησε σημαντικό ζωγραφικό έργο συχνά εμπνευσμένο από την Τσακωνιά. Πέθανε το 1987. Αδελφός του ήταν ο διεθνής ποδοσφαιριστής Μιχάλης Λεκκός.
Μούρινο

Το Μούρινο (σερβικά κυριλλικά: ) είναι χωριό ευρισκόμενο στο βορειοανατολικό Μαυροβούνιο, εντός του δήμου του Πλαβ. Σύμφωνα με τα στοιχεία της απογραφής του 2003, ο πληθυσμός του ανέρχεται στους 545 κατοίκους. Στις 30 Απριλίου του 1999 η τοπική μικρή γέφυρα του Μούρινο υπήρξε στόχος αεροπορικής επιδρομής των δυνάμεων του ΝΑΤΟ με αποτέλεσμα να σκοτωθούν έξι κάτοικοι του οικισμού, ανάμεσά τους και τρία ανήλικα παιδιά.
Σουντισλάβ

Ο Σουντισλάβ Βλαντιμίροβιτς (ουκρανικά: Судислав Володимирович, απεβ. 1063) από τον Οίκο των Ρουρικιδών ήταν πρίγκιπας του Πσκοβ.
Ροστισλάβ Γκλεμπόβιτς

Ο Ροστισλάβ Γκλεμπόβιτς, ρωσ. Ростислав Глебович (απεβ. 1165) από τον Οίκο των Ρουρικιδών-Πολότσκ ήταν πρίγκιπας του Μινσκ (1146-1165).
Ρογκβόλοντ Βσεσλάβιτς

Ο Ρογκβόλοντ Βσεσλάβιτς, ρωσ. Рогволод Всеславич (απεβ. 1128) από τον Οίκο των Ρουρικιδών-Πολότσκ ήταν πρίγκιπας του Ντρούτσκ (1101-1128).
Γκλεμπ Βσεσλάβιτς

Ο Γκλεμπ Βσεσλάβιτς, ρωσ. Глеб Всеславич (απεβ. 13 Σεπτεμβρίου 1119) από τον Οϊκο των Ρουρικιδών-Πολότσκ ήταν πρίγκιπας του Μινσκ (1101-1119). Κατά τη διακυβέρνησή του το Μινσκ ήταν σε πόλεμο με το Κίεβο και το Πολότσκ.
Εμρέ Ζαφέρ Μπάρνες

Ο Εμρέ Ζαφέρ Μπάρνες (γεννημένος ως Γουίνστον Μπαρνς) είναι Τούρκος αθλητής του στίβου.

Συμμετείχε με την Τζαμάικα μέχρι το 2015, ώσπου άλλαξε χώρα συμμετοχής και πήγε με την Τουρκία.

Στους Μεσογειακούς Αγώνες 2018, κατέκτησε το ασημένιο μετάλλιο στα 100 μέτρα.

Στο Ευρωπαϊκό Πρωτάθλημα Στίβου 2018 στο Βερολίνο ήταν 2ος στα 4x100 μέτρα σκυταλοδρομία.
Πλαβ

Το Πλαβ (σερβικά κυριλλικά: , αλβανικά: Plavë) είναι πόλη και δήμος του Μαυροβουνίου. Το 2003, η πόλη αριθμούσε κατοίκους, ενώ ο δήμος , εκ των οποίων η πλειοψηφία ήσαν Βόσνιοι Μουσουλμάνοι.
Διαγωνισμός Τραγουδιού Turkvision

Ο Διαγωνισμός Τραγουδιού Turkvision (TSC, ), επίσης γνωστός ως Διαγωνισμός Τραγουδιού Türkvizyon, ήταν ένας ετήσιος διαγωνισμός τραγουδιού που δημιουργήθηκε από το τουρκικό μουσικό κανάλι TMB TV, εμπνευσμένο από τη μορφή του διαγωνισμού τραγουδιού της Eurovision. Η πρώτη έκδοση πραγματοποιήθηκε στο Εσκίσεχιρ της Τουρκίας. Ο ημιτελικός πραγματοποιήθηκε στις 19 Δεκεμβρίου 2013, με το μεγάλο τελικό να πραγματοποιείται στις 21 Δεκεμβρίου 2013. Χώρες και περιφέρειες όπου ομιλούνται τα τουρκικά και είναι τουρκικής καταγωγής ήταν επιλέξιμες για συμμετοχή στο διαγωνισμό τραγουδιού. Ο διαγωνισμός διεξήχθη για τελευταία φορά στις 19 Δεκεμβρίου 2015 και δεν έχει πραγματοποιηθεί από τότε.
Μουσταφά Λέσι

Ο Μουσταφά Λέσι (αλβανικά: "Mustafa Lleshi") ήταν Αλβανός αντιφασίστας ήρωας του Β΄ Παγκοσμίου Πολέμου.

Η Οδός Μουσταφά Λέσι, οδός στα Τίρανα, πρωτεύουσα της Αλβανίας, έλαβε το όνομά της προς τιμήν του.
Σταύρος Γιαννικάκης

Ο Σταύρος Γιαννικάκης (1948-1977) ήταν Έλληνας αξιωματικός της Πολεμικής Αεροπορίας.